**МОДЕЛ УГОВОРА О НАБАВЦИ ДОБАРА – РАЧУНАРСКЕ ОПРЕМЕ**

Закључен дана \_\_\_\_\_\_\_\_\_\_\_2025. године између уговорних страна:

1. Општинске управе општине Врњачка Бања, ул. Крушевачка 17, 36210 Врњачка Бања, ПИБ: 100917981, матични број: 07175981, број рачуна: 840-75640-91 код Управе за трезор Краљево, Филијала Врњачка Бања коју заступа Начелник Општинске управе, Славиша Пауновић (у даљем тексту: Наручилац)

2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_из\_\_\_\_\_\_\_\_\_\_\_\_\_\_\_\_ул.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_бр.\_\_\_\_\_ПИБ:\_\_\_\_\_\_\_\_\_\_\_\_\_\_\_\_, матични број:\_\_\_\_\_\_\_\_\_\_\_\_\_\_\_\_\_, текући рачин:\_\_\_\_\_\_\_\_\_\_\_\_\_\_\_\_\_\_\_\_\_\_ код \_\_\_\_\_\_\_\_\_\_\_\_\_\_\_\_\_\_\_\_\_\_\_ банке, кога заступа\_\_\_\_\_\_\_\_\_\_\_\_\_\_\_\_\_\_\_\_\_\_\_(у даљем тексту: Добављач).

**Уводне одредбе**

**Члан 1.**

Уговорне стране констатују:

1) да је Наручилац на основу члана 52., члана 88. и члана 93. Закона о јавним набавкама („Службени гласник РС“ бр. 91/19 и 92/23 – у даљем тексту: Закон), спровео отворени поступак јавне набавке добара - рачунарске опреме, Наручиоца: Општинске управе општине Врњачка Бања, ЈН 8/25;

2) да је Добављач доставио понуду бр. \_\_\_\_\_\_\_\_\_\_ од \_\_\_\_\_\_\_\_\_\_\_\_\_\_\_ године (уписује понуђач), и која чини саставни део овог уговора;

3) да је Наручилац у складу са чланом 146. став 1. Закона, на основу Понуде Добављача и Одлуке о додели уговора број: \_\_\_\_\_\_\_\_\_\_\_\_\_\_ од\_\_\_\_\_\_\_\_\_\_\_. године, изабрао Добављача за набавку добара - рачунарске опреме, Наручиоца: Општинске управе општине Врњачка Бања.

4) да је закључен Оквирни споразум број \_\_\_\_\_\_\_\_\_\_\_\_\_\_\_\_ од \_\_\_\_\_\_\_\_\_\_\_\_\_\_ године, са изабраним Добављачем.

**Предмет Уговора**

**Члан 2.**

Овим уговором уређују се права и обавезе Наручиоца и Добављача у вези са реализацијом набавке добара - рачунарске опреме за потребе, Наручиоца: Општинске управе општине Врњачка Бања, ЈН бр. 8/25.

**Уговорена вредност - цена**

**Члан 3.**

Уговорне стране утврђују да цена свих добара која су предмет овог Уговора износи \_\_\_\_\_\_\_\_\_\_\_\_\_\_\_\_\_\_\_ динара без ПДВ-а, односно \_\_\_\_\_\_\_\_\_\_\_\_\_\_\_\_\_\_\_ динара, са обрачунатим ПДВ-ом, а добијена је на основу јединичних цена из усвојене понуде Добављача број \_\_\_\_\_\_\_\_\_од \_\_\_\_\_\_\_\_\_\_\_\_\_ 2025. године.

Уговорена цена је фиксна и не може се мењати услед повећања цене елемената на основу којих је одређена.

**Начин и услови плаћања**

**Члан 4.**

Наручилац се обавезује да плаћање Добављачу изврши у року до 45 (четрдесетпет дана) од дана пријема рачуна (фактуре) у складу са Законом о роковима измирења новчаних обавеза у комерцијалним трансакцијама („Сл. гласник РС, бр. 119/2012-9, 68/2015-16, 113/2017-230, 91/2019-76, 44/2021-4 (др. закон), 44/2021-8, 130/2021-3, 138/2022-284).

Добављач испоставља Наручиоцу електронску фактуру у складу са Законом о електронском фактурисању („Службени гласник РС“, бр. 44/2021-4, 129/2021-119, 138/2022-284, 92/2023-236) и Правилником о електронском фактурисању („Службени гласник РС“, бр. 47/2023). Приликом испостављања електронске фактуре Добављач уписује ЈБКЈС 08083 за Општинску управу општине Врњачка Бања.

Уз фактуру Добављач испоставља и отпремницу и Записник о квантитативном и квалитативном пријему, оверен од стране овлашћених представника Наручиоца и Добављача.

**Рок за испоруку предмета уговора**

**Члан 5.**

Добављач се обавезује да ће за потребе Наручиоца испоручити опрему, у року од \_\_\_\_\_\_\_\_\_ (попуњава Добављач) (не дужим од 15 дана), календарских дана од дана потписивања уговора, у складу са условима који су захтевани Конкурсном документацијом и понудом добављача, и чине саставни део овог уговора.

Уговарачи сагласно утврђују да ће се испорука добара, извршити на адресу Наручиоца, Општинска управа општине Врњачка Бања, ул. Крушевачка бр. 17, Врњачка Бања.

Опрема која се испоручује мора бити фабрички нова, без оштећења, производних недостатака, у оригиналном паковању и да заједно са пратећом документацијом као целином испуњава захтеве из техничке специфкације.

Опрема мора на себи имати налепницу произвођача са ознаком модела опреме и серијским бројем. Сви уграђени делови у опреми морају бити нови, некоришћени, нерепарирани.

Утврђени рокови су фиксни и не могу се мењати без сагласности Наручиоца.

**Члан 6.**

Роком извршења испоруке рачунарске опреме сматраће се записничка примопредаја опреме.

Уколико Добављач касни са испоруком и инсталацијом рачунарске опреме у односу на уговорену динамику преко 5 (пет) дана, наручилац има право да раскине уговор, одмах активира меницу за добро извршење посла из члана 7. овог уговора и ангажује другог добављача.

Добављач има право на продужење уговореног рока за испоруку и инсталацију рачунарске опреме у случају наступања ванредних догађаја у случају више силе, који се у време закључења уговора нису могли предвидети и за које Добављач није крив. Наступање, трајање и престанак ванредних догађаја и околности Добављач уписује и о тим околностима писмено извештава Наручиоца.

Добављач се обавезује да припреми понуду са спецификацијом рачунарске опреме и у електронској форми достави Наручиоцу на сагласност.

Након добијања сагласности од стране Наручиоца, Добављач може приступити ипоруци и инсталацији рачунарске опреме.

**Средства финансијског обезбеђења**

**Члан 7.**

Добављач се обавезује да Наручиоцу уз потписан уговор као гаранцију за испуњење уговорних обавеза достави сопствену бланко меницу која мора бити потписана од стране лица овлашћеног за заступање оригиналним потписом (не факсимилом) и евидентирана у Регистру меница и овлашћења који води Народна банка Србије. Уз меницу је потребно доставити уредно попуњено и оверено менично овлашћење – писмо да се меница може наплатити, са клаузулом ,,без протеста“, на износ од 10% од укупне вредности појединачног уговора без ПДВ-а.

Добављач се обавезује да Наручиоцу одмах по потписивању Записника о квантитативном и квалитативном пријему, као гаранцију за отклањање грешака у гарантном року достави сопствену бланко меницу која мора бити потписана од стране лица овлашћеног за заступање оригиналним потписом (не факсимилом) и евидентирана у Регистру меница и овлашћења који води Народна банка Србије. Уз меницу је потребно доставити уредно попуњено и оверено менично овлашћење – писмо да се меница може наплатити, са клаузулом ,,без протеста“, на износ од 10% од укупне вредности појединачног уговора без ПДВ-а.

Наручилац ће средства из финансијске гаранције за отклањање грешака у гарантном року наплатити због неизвршења, закашњења или неуредног извршења уговорних обавеза Добављача у гарантном периоду.

Средство обезбеђења за отклањање недостатака у гарантном року се доставља за сваки појединачни уговор посебно.

Средствa обезбеђења трају најмање 30 дана дуже од рока за испуњење обавезе Добављача која је предмет обезбеђења.

**Обавеза чувања тајности података**

**Члан 8.**

Добављач се обавезује да ће све податке везане за Наручиоца, добра и његово пословање, који му буду доступни приликом сарадње по овом уговору, као и услове пословања по овом уговору, чувати као пословну тајну, како за време трајања овог уговора, тако и по његовом престанку, те да их неће користити за стицање сопствене користи, нити неовлашћено откривати трећим лицима, обзиром да је то противно пословању Наручиоца и може да штети његовим интересима и пословном угледу.

**Гаранција и сервисирање**

**Члан 9.**

Гаранција за добра која су предмет Уговора је (биће преузето из понуде) месеци од дана записнички извршене примопредаје добара.

Добављач гарантује да су испоручена добра прописаног квалитета и да ће у гарантном року правилно функционисати.

Добављач је дужан да уколико се у току гарантног периода појави грешка или неправилност у раду испоручених добара, у роковима предвиђеним овим Уговором, отклони исту о свом трошку.

Гаранција опреме обухвата уграђене делове, рад овлашћеног сервисера и преузимање и враћање опреме, без трошкова за појединачног Наручиоца.

Добављач је дужан да обезбеди сервис у гарантном року.

Сервисирање опреме за време трајања гарантног рока вршиће се по следећим условима:

- да се, у случају пријаве квара, одазове на позив Наручиоца одмах а најкасније у року од 36 сати рачунајући од дана пријема позива (телефон, факс, електронским путем);

- време отклањања уоченог недостатка је максимално 5 (пет) радних дана од дана одзива на позив, осим у случају већих кварова у којима рок може да се продужи највише до 7 (седам) радних дана, уз обавезу привредног субјекта да о потреби за дужим роком обавести Наручиоца.

Уколико Добављач у наведеним роковима не изврши поправку опреме, дужан је да обезбеди и инсталира опрему истих или бољих карактеристика, до поправке и довођења опреме у исправно и функционално стање.

У случају замене добра за ново добро гарантни рок тече од дана примопредаје овог добра купцу и потписивања Записника о квантитативно-квалитативној примопредаји добара, који потписују оба уговарача.

**НАЧИН СПРОВОЂЕЊА КОНТРОЛЕ И**

**ОБЕЗБЕЂИВАЊА ГАРАНЦИЈЕ КВАЛИТЕТА**

**Члан 12.**

Овлашћено лице Наручиоца и представник Добављача ће након извршене примопредаје добара (опреме), извршити квантитативну проверу да ли су испоручена добра на броју, нова и неоштећена.

Овлашћено лице Наручиоца и представник Добављача извршиће квалитативну проверу која обухвата:

- проверу да ли су испоручена добра технички-функционално исправна;

- проверу да ли све карактеристике добра одговарају захтеваним карактеристикама (наведеним у техничкој спецификацији предмета јавне набавке) и да ли добра садрже све захтеване компоненте;

- проверу да ли је уз добра испоручена и сва пратећа техничка документација (правилно попуњени и оверени гарантни лист, техничка спецификација, или слично);

Уколико су испуњени услови из става 1. и става 2. овог члана, Наручилац и представник Добављача ће сачинити и потписати записник квантитативном и квалитативном пријему система.

У случају утврђених недостатака у квантитету и квалитету испоручених добара, овлашћено лице Наручиоца неће потписати Записник о пријему, већ се о констатованом стању сачињава Записник о рекламацији, који потписују овлашћено лице Наручиоца и представник Добављача.

Добављач је обавезан да отклони на стручан начин утврђене недостатке и неправилности које се односе на функционалност опреме, о свом трошку, у најкраћем могућем року, а најдуже у року од 72 сата од сачињавања Записника о рекламацији.

Уколико се рекламација односи на оштећење, опрема ће бити замењена новом – исправном истих или бољих карактеристика, у најкраћем могућем року а најдуже у року од 72 сата.

Уколико Добављач не поступи на начин утврђен у претходном ставу овог члана, Наручилац има право активирања средства обезбеђења за добро извршење посла и право накнаде штете.

Лице одговорно за праћење и контролисање извршења Уговора код наручиоца одређује Наручилац.

**Раскид уговора**

**Члан 10.**

Уговор се може раскинути једностраном изјавом коју свака уговорна страна може дати другој у писаној форми, а због неиспуњења уговорених обавеза на начин и под условима како је предвиђено овим Уговором.

У случају једностраног раскида уговор се сматра раскинутим истеком рока од 8 (осам) дана од дана пријема писменог обавештења о раскиду.

У случају немогућности уручења писменог обавештења о раскиду, уговор се сматра раскинутим по истеку рока од 8 дана од дана стављања обавештења о раскиду на огласној табли Општине Врњачка Бања.

У случају раскида уговора, уговорне стране су дужне да регулишу сва дуговања и потраживања настала из уговора.

**ПРЕЛАЗНЕ И ЗАВРШНЕ ОДРЕДБЕ**

**Члан 11.**

За све што није регулисано Уговором примењиваће се Закон о облигационим односима ("Сл. лист СФРЈ", бр. 29/78, 39/85, 45/89 - одлука УСЈ и 57/89, "Сл. лист СРЈ", бр. 31/93, "Сл. гласник РС", бр. 18/20).

**Члан 12.**

Све спорове који проистекну у реализацији овог Уговора, стране у овом Уговору ће решавати споразумно, у супротном уговарају надлежност Привредног суда у Краљеву.

**Члан 13.**

Све измене и допуне овог уговора сматраће се важећим само ако су сачињене у писаној форми, одобрене и потписане од обе уговорне стране.

**Члан 14.**

Овај Уговор ступа на снагу даном потписа уговорних страна.

**Члан 15.**

Овај уговор сачињен је у 4 (четири) истоветна примерка, од којих свака уговорна страна задржава по 2 (два) примерка.

**ЗА ДОБАВЉАЧА:**

**\_\_\_\_\_\_\_\_\_\_\_\_\_\_\_\_\_\_\_\_\_**

**ЗА НАРУЧИОЦА:**

Општинска управа

општине Врњачка Бања Начелник

Славиша Пауновић

\_\_\_\_\_\_\_\_\_\_\_\_\_\_\_\_\_\_\_\_\_\_